.td_uid_2_6093abb344093_rand.td-a-rec-img{text-align:left}.td_uid_2_6093abb344093_rand.td-a-rec-img img{margin:0 auto 0 0} Il-Ministeru għas-Solidarjetà u l-Ġustizzja Soċjali, il-Familja u d-Drittijiet tat-Tfal kompla jġedded ftehimiet soċjali eżistenti ma' numru ta' għaqdiet mhux governattivi li jwettqu xogħol fil-komunità. Dalgħodu l-Ministeru ġedded il-ftehim soċjali li għandu mas-Salesjani ta' Dun Bosco illi jmexxu żewġ residenzi li jilqgħu adoloxxenti u żgħażagħ subien li ma jkunux jgħixu mal-ġenituri bioloġiċi tagħhom. Dawn iż-żewġ residenzi, Osanna Pia u Dar Mamma Margherita, jilqgħu rġiel żgħażagħ t'età ta' bejn is-16 u l-25 sena, li għal xi raġuni ma jkollhomx sapport mill-familja tagħhom. Dan il-ftehim se jagħmel disponnibli l-użu ta' 19-il sodda. Dan l-investiment ifisser żieda ta' madwar 25% fuq il-ftehim soċjali preċedenti. Ritratt: Miguela Xuereb Il-Ministru Michael Falzon qal li dan il-ftehim se jkun mifrux fuq medda ta' tliet snin, b'finanzjament li jlaħħaq id-€900,000. Stqarr illi l-għan huwa li jinħoloq semi-independent living għal dawn iż-żgħażagħ biex mhux biss ikollhom saqaf iżda d-dinjità li tixraqilhom. Il-gwida u l-għajnuna lil dawn iż-żgħażagħ ħafna drabi tissarraf fi stejjer ta' suċċess, b'dawn iż-żgħażagħ jirnexxilhom jibnu karriera, jibnu relazzjonijiet pożitivvi u jgħixu ħajja indipendenti. Falzon temm jgħid li l-Gvern se jkompli jinvesti f'oqsma bħal dawn, anke jekk ma jaffetwawx numru kbir ta' persuni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6093abb3443a3_rand.td-a-rec-img{text-align:left}.td_uid_3_6093abb3443a3_rand.td-a-rec-img img{margin:0 auto 0 0}